Daar is ’n Kwagga in die beginspan! | Maroela Media
Duane Vermeulen is as die kaptein van die Springbokke vir die All Blacks-toets aangewys. Foto: GB Jordaan.
Reg, die B-span het gewys hulle kan die Wallabies in Johannesburg troef, nou moet die A-span in hul wen-voetspore volg en die All Blacks in Wellington aanvat. Maar die Kiwi’s op hul tuisveld is ’n perd van ’n heeltemal anderste kleur.
Hoewel die Nieu-Seelanders se normale seepgladde enjin effens teen die Argentyne gestotter het, is hulle steeds die wêreld se beste rugbyspan. En al is vanjaar se Bok-doelwit eerder om later die Wêreldbeker-trofee omhoog te hou, is ’n wen teen die All Blacks op hul tuisveld steeds lekkerder as verbode vrugte; aldus Robbie Wessels.
Goeie nuus vir baie Lions-ondersteuners is dat Kwagga Smith uiteindelik sy kans in ’n Boktrui kry. Die oudleerling van HTS Middelburg het weliswaar sy debuut teen Wallis in Washington gemaak, maar hy was die afgelope paar seisoene een van Suid-Afrika se bestes in die Superrugby-reeks en hy verdien beslis ’n kans om sy kleim in Rassie Erasmus se Wêreldbeker-span af te steek.
Die ervare Duane Vermeulen sal die span van agter die skrum lei, met Pieter-Steph du Toit, Handré Pollard, Malcolm Marx en Eben Etzebeth die ander leiers in die span.
Die enigste kombinasie wat ŉ mens nie té opgewonde maak nie, is in die middelveld, met Damian de Allende en Lukhanyo Am die senterpaar.
Herschel Jantjies is op die plaasvervangersbank. Foto: GB Jordaan.
Afskoptyd is om 09:35 (SA tyd). Suid-Afrika het verlede jaar se toets op Wellington 36 – 34 gewen.
Nieu-Seeland het 12 van die laaste 14 toetse teen die Springbokke gewen.
Die All Blacks kort net ses punte om 16 000 algehele punte in hul toetsgeskiedenis aan te teken. Geen ander internasionale span kon al die 14 000‑puntekerf breek nie.
Die Aussie-skeidsregter, Nic Berry, sal in beheer van die wedstryd wees.
Springbokke: Willie le Roux (heelagter), Cheslin Kolbe (regtervleuel), Lukhanyo Am (buitesenter), Damian de Allende (binnesenter), Makazole Mapimpi (linkervleuel), Handré Pollard (losskakel), Faf de Klerk (skrumskakel), Duane Vermeulen (kaptein en agtsteman), Pieter-Steph du Toit (flank), Kwagga Smith (flank), Franco Mostert (slot), Eben Etzebeth (slot), Frans Malherbe (stut), Malcolm Marx (haker) en Steve Kitshoff (stut). Plaasvervangers: Bongi Mbonambi, Tendai Mtawarira, Trevor Nyakane, RG Snyman, Francois Louw, Herschel Jantjies, Frans Steyn en Jesse Kriel.
Hierdie lyk eerder na die B span. Ouens soos de Allende, Am, Mapimpi en le Roux is swak skakels wat deur die All Blacks uitgebyt gaan word. Hoekom van kaptein verander? Etzebeth het uitstekend gedoen teen die Aussies. Ek dink Rassie maak paar groot blapse met hierdie span.
Viss · 4 weke gelede
Gee die man ‘n kans, Steyn kan altyd as plaasvervanger opkom wat ek glo sal gebeur. Dit is belangrik om nou vas te stel wie sal die mas opkom en wie nie.
Ek is bekommerd oor 3 van hierdie ster span se spelers , Am en Mapimpi se verdediging is maar vrot en Frans Malherbe het my nog nooit beïndruk nie. Maar dan , almal sal verskillende opinies hê oor span keuses. Laat ons hoop dat die AB’s oorgerus gaan wees , dan kan ons hul klop. Ons hou duim vas.
Voorspelers lyk goed. Jammer van midgetry 14 en die ellende op 12. As die voorspelers vuur dalk het die bokke ‘n kans.
onbekend · 4 weke gelede
Baie goeie span! Go Bokke!!
Ek is bekommerd oor Mapimpi, Kwagga en Mostert. Weet nie of hulle die mas gaan opkom nie.
Mostert het homself al lankal bewys as een van SA se top 4 slotte. Kwagga sal “rise to the occasion”
Jammer om te se. Die senterpaar is nie opgewasse teen die All Blacks nie.
Daai selfde senterpaar het verlede jaar gespeel toe ons hulle geklop het.
Baie Mooi Rassie hou so aan en moet jou nooit aan negatiewe komentaar steer
Span lyk goed behalwe 14/12.
Doen jouself ń guns en gaan kyk bietjie hoogtepunte van Kolbe op Youtube.
Franse T14 is nie toetsrugby nie. Kolbe is suspect op verdediging groot agterspelers soos Basteraud het hom al plat geloop. Hy het ook die gewoonte om in te kom vir die onderskep tussen buite senter en vleuel in plaas van on sy man te merk. Dan probeer hy van agter inhaal op verdediging. Nee wat eerder ‘n goeie grote as ‘n goeie kleintjie.
Stanley · 4 weke gelede
Sien baie uit daarna om Kwagga Smit in aksie te sien teen die All Blacks. Hy inspireer beide sy eie span en ondersteuners met sy “hart en siel” spel pogings.
8 Huursoldate on behon span met 2 op bank. Neewst vreet hulle maar op Al Blacks. Verder word met De Elendig volhard.
Dis Kwagga se kans om homself in of uit die groep te speel. Na Saterdag sal ons weet of hy op die vlak kan speel of nie.
Stem saam. Groot toets vir hom.
Sharks en stormers het letterlik die 2 swakste agterlyne in super rugby gehad ,met die minste drie gedruk saam met sunwolfs. Nie een vaan die narre hoort daar nie. Kolisi moet nog terug kolla, dan is daar darm 8. Met janties op 9 is daar 9, en jantjies op 10 dan is daar 10.
Hoe definieer jy ‘n goeie agterlyn – een wat baie driee druk (en nog meer afstaan as wat hulle druk soos die Lions) of een met ‘n goeie verdedigingsrekord. So terloops – ek kan onthou dat so net voor die uitspeelrondtes, die nulle die minste driee gedruk het van al die SA spanne, so ek reken hulle het ook maar min of meer dieselfde hoeveelhede driee as die Sharks en Stormers gedruk teen die einde van die kompetisie.
Die span is reg. Ek mis net Akker vd Merwe hy moes ook n deel van die groep gewees het.
Goeie agterlyn is een sonder kwota spelers re waar elke speler die beste in sy posisie is ongeag van kleur. En sluit meeste stormer spelers uit. So Sa se bok agterlyn is maar middelmatig. Voorspelers is yster veral sonder huidige kwota kaptein.
4 WP-spelers in die beginpak (5 as jy ex-WP Vermeulen by tel). Ysters inderdaad, wat sal ons tog sonder die WP-manne doen. LOL
Kom maak jou naam likkewaan en vertel vir ons welke spelers in die agterlyn nie op meriete gekies is nie en dan noem jy sommer jou keuses sodat ons kan lag.
Op die stormers song video is daar ouens met sambrele. Ek dink ou kolla was een van daai manne. Jy gooi nou jou naam met klippe.
Goeie pak wat gekies is meestal op meriete insluitende kwagga. Vermeulen is oorspronklik van die Cheetah’s en het net vir die stompies gespeel voor hy daar weg is was SR by die bulle.